Title: ข้อบังคับเจ้าพนักงานจราจร จังหวัดกระบี่ว่าด้วย กำหนดให้รถเดินได้ทางเดียวในถนนอิศรา ถนนมหาราช ซอย 4 (ประชาชื่น) ถนนมหาราช ซอย 6 (พัฒนา) ถนนมหาราช ซอย 8 (ศรีสวัสดิ์) ถนนมหาราช ซอย 10 (สุคนธ์) และถนนพฤกษาอุทิศ ในเขตเทศบาลเมืองกระบี่ อำเภอเมือง จังหวัดกระบี่

ข้อบังคับเจ้าพนักงานจราจร จังหวัดกระบี่

ข้อบังคับเจ้าพนักงานจราจร
จังหวัดกระบี่
ว่าด้วย
กำหนดให้รถเดินได้ทางเดียว
ในถนนอิศรา
ถนนมหาราช ซอย ๔ (ประชาชื่น) ถนนมหาราช ซอย ๖
(พัฒนา)
ถนนมหาราช ซอย ๘ (ศรีสวัสดิ์) ถนนมหาราช ซอย ๑๐ (สุคนธ์)
และถนนพฤกษาอุทิศ
ในเขตเทศบาลเมืองกระบี่ อำเภอเมือง จังหวัดกระบี่

ด้วยปัจจุบันการจราจรย่านการค้ามหาราช บริเวณถนนมหาราช
และถนนอุตรกิจ อำเภอเมือง จังหวัดกระบี่ ค่อนข้างคับคั่งตามความเจริญเติบโตทางเศรษฐกิจของจังหวัด
ปริมาณยานพาหนะทั้งรถยนต์และรถจักรยานยนต์เพิ่มมากขึ้น ผู้ใช้รถใช้ถนนขาดวินัยในการรักษากฎจราจร
ก่อให้เกิดการจราจรติดขัดไม่คล่องตัว และที่สำคัญเกิดอุบัติเหตุจราจรบริเวณทางแยกต่างๆ
หลายรายต่อวัน เสียหายทั้งชีวิตและทรัพย์สิน

เพื่อความสะดวกและปลอดภัยในการจราจร และลดปัญหาการจราจรคับคั่ง
ทั้งลดความเสี่ยงต่อการเกิดอุบัติเหตุที่ร้ายแรงบริเวณดังกล่าว โดยไม่ก่อให้เกิดผลกระทบต่อการประกอบกิจการประเภทต่างๆ

อาศัยอำนาจตามความในมาตรา ๑๓๙ (๔) แห่งพระราชบัญญัติจราจรทางบก
พ.ศ. ๒๕๒๒ อันเป็นพระราชบัญญัติที่บทบัญญัติบางประการเกี่ยวกับการจำกัดสิทธิเสรีภาพของบุคคล
ซึ่งมาตรา ๒๙ ประกอบด้วยมาตรา ๓๖ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บังคับการตำรวจภูธรจังหวัดกระบี่
ในฐานะเจ้าพนักงานจราจรจังหวัดกระบี่จึงออกข้อบังคับไว้ ดังนี้

ข้อ ๑  ข้อบังคับนี้เรียกว่า ข้อบังคับเจ้าพนักงานจราจรจังหวัดกระบี่
ว่าด้วย กำหนดให้รถเดินได้ทางเดียว ถนนอิศรา ถนนมหาราช ซอย ๔ (ประชาชื่น) ถนนมหาราช
ซอย ๖ (พัฒนา) ถนนมหาราช ซอย ๘ (ศรีสวัสดิ์)
ถนนมหาราช ซอย ๑๐ (สุคนธ์) และถนนพฤกษาอุทิศ ในเขตเทศบาลเมืองกระบี่ อำเภอเมือง จังหวัดกระบี่
พ.ศ. ๒๕๔๙

ข้อ ๒  กำหนดให้รถเดินได้ทางเดียว ดังนี้
๒.๑  กำหนดให้รถเดินได้ทางเดียว ในถนนอิศรา ตั้งแต่ทางร่วมทางแยก
ถนนอิศรา ตัดกับถนนอุตรกิจ ถึงวงเวียนชุดเชื่อมถนนพฤกษาอุทิศ
๒.๒  กำหนดให้รถเดินได้ทางเดียว ในถนนมหาราช ซอย
๔ (ประชาชื่น) ตั้งแต่ทางร่วมทางแยกถนนมหาราช
ซอย ๔ (ประชาชื่น) ตัดกับถนนพฤกษาอุทิศ ถึงทางร่วมทางแยกถนนมหาราช ซอย ๔ (ประชาชื่น)
ตัดกับถนนมหาราช
๒.๓  กำหนดให้รถเดินได้ทางเดียวในถนนมหาราช ซอย ๖
(พัฒนา) ตั้งแต่ทางร่วมทางแยกถนนมหาราช ซอย ๖ (พัฒนา) ตัดกับถนนมหาราช ถึงทางร่วมทางแยก
ถนนมหาราช ซอย ๖ (พัฒนา) ตัดกับถนนอุตรกิจ
๒.๔  กำหนดให้รถเดินได้ทางเดียวในถนนมหาราช ซอย ๘
(ศรีสวัสดิ์) ตั้งแต่ทางร่วมทางแยกถนนมหาราช ซอย ๘ (ศรีสวัสดิ์) ตัดกับถนนมหาราช ถึงทางร่วมทางแยก ถนนมหาราช ซอย ๘ (ศรีสวัสดิ์) ตัดกับถนนพฤกษาอุทิศ
๒.๕  กำหนดให้รถเดินได้ทางเดียวในถนนมหาราช ซอย ๑๐
(สุคนธ์) ตั้งแต่ทางร่วมทางแยก ถนนมหาราช ซอย ๑๐ (สุคนธ์) ตัดกับถนนอุตรกิจ ถึงทางร่วมทางแยก
ถนนมหาราช ซอย ๑๐ (สุคนธ์) ตัดกับถนนมหาราช
๒.๖  กำหนดให้รถเดินได้ทางเดียวในถนนพฤกษาอุทิศ แบ่งเป็นสองตอน
ตอนแรก ตั้งแต่ทางร่วมทางแยกถนนพฤกษาอุทิศ ตัดกับถนนมหาราชซอย
๖ (พัฒนา) ถึงทางร่วมทางแยกถนนพฤกษาอุทิศ ตัดกับถนนมหาราชซอย
๑๐ (สุคนธ์)
ตอนที่สอง ตั้งแต่ทางร่วมทางแยกถนนพฤกษาอุทิศ ตัดถนนมหาราชซอย
๖ (พัฒนา) ถึงทางร่วมทางแยกถนนพฤกษาอุทิศ ตัดกับถนนมหาราช ซอย
๔ (ประชาชื่น)

ข้อ ๓  ข้อบังคับนี้ไม่ให้ใช้บังคับแก่รถยนต์ที่ได้รับผ่อนผันจากเจ้าพนักงานจราจรทั่วราชอาณาจักร
หรือเจ้าพนักงานจราจรตำรวจภูธรภาค ๘ หรือเจ้าพนักงานจราจรจังหวัดกระบี่

ข้อ ๔[๑]
 ข้อบังคับนี้ให้ใช้บังคับตั้งแต่ถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๑๕ มีนาคม พ.ศ. ๒๕๔๙
พลตำรวจตรี
เสริมพันธ์ สิงห์ทอง
ผู้บังคับการตำรวจภูธรจังหวัดกระบี่
เจ้าพนักงานจราจรจังหวัดกระบี่

ชัชสรัญ/ผู้จัดทำ
๑๗
เมษายน ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๔๙ ง/หน้า ๑๕/๗ เมษายน ๒๕๔๙